Elandré, Riaan Benadé klim die Top-20Elandré se jongste enkelsnit, “Dag en nag”, het verlede week die Maroela Media Afrikaanse Top-20 betree en klim vandeesweek met meer as 12 plekke na die tweede posisie. Riaan Benadé se “Gooi nog ŉ whiskey” styg ook van die 19de plek na die no. 5-posisie op vandeesweek se treffersparade. Benadé se debuutalbum, Spontaan, is pas bekendgestel. Bernice West se debuutenkelsnit, “Sonop-blom”, bly vir nóg ŉ week in die no. 1-posisie.